wickkiey/tamil-wikipedia-chunked huggingface dataset:
# சாலை மதகு

பெட்டி சாலைமதகு]]  
"சாலை மதகு"[ஆங்:culvert] என்பது ஒரு சாலையின் மீது கட்டப்பட்ட சிறு பாலம் ஆகும், இது நீரினை சலையின் ஒருபுறுமிருந்து மறுபுறம் ஒரு தடையை கடந்து அல்லது நிலத்தடி நீர்வழிக்கு தண்ணீரை செலுத்தும் ஒரு கட்டமைப்பாகும். பொதுவாக மண்ணால் சூழப்பட்ட வகையில், ஒரு குழாய், வலுவூட்டப்பட்ட கான்கிரீட் அல்லது பிற பொருட்களிலிருந்து ஒரு சிறுபாலம் தயாரிக்கப்படலாம். ஐக்கிய இராச்சியத்தில், செயற்கை முறையில் புதைக்கப்பட்ட நீண்ட நீரோடைகளுக்கும் இந்த வார்த்தையைப் பயன்படுத்தலாம்.  
சாலையோரங்களில் உள்ள பள்ளங்களில் தேங்கும் நீரை வடிகட்டுவதற்கும், இயற்கையான வடிகால் மற்றும் நீரோடைகள் குறுக்கீடுகளின் பொழுது சாலையின் கீழ் தண்ணீரைக் கடப்பதற்கும் குறுக்கு வடிகால்களாக சாலை மதகுகள் பொதுவாகப் பயன்படுத்தப்படுகின்றன. சாலைகளுக்கு அடியில் அவை காணப்பட்டால், அவை பெரும்பாலும் காலியாக இருக்கும். ஒரு சாலை மதகு என்பது பாலம் போன்ற கட்டமைப்பாகவும் இருக்கலாம், இது வாகனம் அல்லது பாதசாரிகளின் போக்குவரத்தை நீர்வழியைக் கடந்து செல்லும் வகையில் வடிவமைக்கப்பட்டுள்ளது, அதே நேரத்தில் தண்ணீருக்கு போதுமான பாதையை அனுமதிக்கிறது.
# 3-நைட்ரோபென்சைல் ஆல்ககால்

**3-நைட்ரோபென்சைல் ஆல்ககால்** (*3-Nitrobenzyl alcohol*) என்பது C<sub>7</sub>H<sub>7</sub>NO<sub>3</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். மெட்டா-நைட்ரோபென்சைல் ஆல்ககால் என்ற பெயராலும் இச்சேர்மம் அழைக்கப்படுகிறது.
# 3-நைட்ரோபென்சைல் ஆல்ககால்

## உறிஞ்சுதல் நிறை நிறமாலை அளவி அணி

நிறை நிறமாலை அளவியலில் இந்த சேர்மம் பெரும்பாலும் "3-என்பிஏ" அல்லது "மெ-என்பிஏ" என்று சுருக்கமாகக் கூறப்படுகிறது. வேகமான அணு குண்டுவீச்சுக்கான நீர்ம அணியாகவும்,அணி -உதவி சீறொளி உறிஞ்சும் அயனியாக்கத்திற்காகவும் பயன்படுத்தப்படுகிறது.மின்தெளிப்பு அயனியாக்கத்தில் 3-நைட்ரோபென்சைல் ஆல்ககால் பகுப்பாய்வுக்கூறின் மின்சுமையை அதிகரிக்க குறைந்த மேற்பரப்பு இழுவிசை தெளிப்பு கரைப்பான்களில் மாசிடப்படுகிறது.
# முர்சிதாபாத் வன்முறைகள் 2025

கொல்கத்தா உயர் நீதிமன்றத்தின் ஆணையின்படி, முர்சிதாபாத்தில் கலவரத்தை அடக்கி, சட்டம் & ஒழுங்கை நிலைநிறுத்த மத்திய அரசு துணை இராணுவப்படைகள் அனுப்பி வைத்தது. முர்சிதாபாத் கலவரத்தை அடக்கத் தவறிய மம்தா பானர்ஜி தலைமையிலான மாநில அரசை பாரதிய ஜனதா கட்சி விமர்சனம் செய்தது.  
மே 2025ல் மேற்கு வங்காள மாநில ஆளுநர் *சி. வி. ஆனந்த போஸ்* முர்சிதாபாத் கலவரங்கள் குறித்து இந்திய அரசுக்கு அறிக்கை சமர்ப்பித்தார்.  
5 மே 2025 அன்று முதலமைச்சர் மம்தா பானர்ஜி கலவரம் பாதித்த முர்சிதாபாத் மாவட்டப் பகுதிகளை பார்வையிட்டு, பாரதிய ஜனதா கட்சி மற்றும் துணை இராணுவப் படைகளே முர்சிதாபாத் கலவரங்களுக்கு காரணம் என குற்றம் சுமத்தினார்.
# உப்பு மலைத்தொடர்

, பஞ்சாப் மாகாணம், பாக்கித்தான்]]  
**உப்பு மலைத்தொடர்** (*Salt Range*), பாகிஸ்தான் நாட்டின் பஞ்சாப் மாகாணத்தின் வடக்கில் உள்ள ஜீலம் மாவட்டம், சக்வால் மாவட்டம், மியான்வாலி மாவட்டம் குசாப் மாவட்டங்களில் அமைந்துள்ளது.இந்த உப்பு மலைத்தொடரில் பாறை உப்புகள் அதிக அளவில் உள்ளது.
உப்பு மலைத்தொடர் **போத்தோஹர் பீடபூமி**யின் தெற்கில் துவங்கி, வடக்கில் ஜீலம் ஆறு வரை செல்கிறது. உப்பு மலைத்தொடரின் உயரமான கொடுமுடி *சக்கேசர்* ஆகும். இம்மலைத்தொடரில் நமல் ஏரி, காபிக்கி ஏரி மற்று உச்சாலி ஏரிகள் அமைந்துள்ளது.  
உப்பு மலைத்தொடரில் சுரங்கங்கள் தோண்டப்பட்டு பாறை உப்புவை உள்நாட்டில் பயன்படுத்தியது போக, வெளிநாடுகளுக்கு ஏற்றுமதி செய்கின்றனர்.
# காருகுறிச்சி

**காருகுறிச்சி** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் திருநெல்வேலி மாவட்டத்திலுள்ளது.
# காருகுறிச்சி

## அமைவிடம்

காருகுறிச்சி, கடல் மட்டத்திலிருந்து சுமார் 80.98 மீ. உயரத்தில், என்ற புவியியல் ஆள்கூறுகள் கொண்டு அமையப் பெற்றுள்ளது.
# காருகுறிச்சி

## காருகுறிச்சி அருணாசலம்

காருகுறிச்சியில் பிறந்த பிரபல நாதசுவரக் கலைஞர் (காருகுறிச்சி) அருணாசலம், பிரபலங்களான முன்னாள் குடியரசுத் தலைவர் இராதாகிருஷ்ணன், முன்னாள் பிரதமர் ஜவஹர்லால் நேரு, இந்திரா காந்தி மற்றும் முன்னாள் தமிழக முதல்வர் காமராசர் ஆகியோரை, தன் நாதசுவர இசையால் கவர்ந்தவர் என்பது குறிப்பிடத்தக்கது.
# காருகுறிச்சி

## சமயம்

### சிவன் கோயில்

காருகுறிச்சியில், குலசேகரநாதர் கோயில் என்ற சிவன் கோயில் ஒன்று அமைந்துள்ளது.
# காருகுறிச்சி

## அரசியல்

காருகுறிச்சி பகுதியானது, அம்பாசமுத்திரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருநெல்வேலி மக்களவைத் தொகுதியினைச் சார்ந்தது.
# தால் பாலைவனம்

**தால் பாலைவனம்** (*Thal desert*), பாகிஸ்தான் நாட்டின் பஞ்சாப் மாகாணத்தின் வடக்கில் போத்தோகர் பீடபூமி அருகே அமைந்துள்ளது.தால் பாலைவனம் 190 மைல் (310&nbsp;கிமீ) நீளத்திலும், 70 மைல் (119&nbsp;km) அகலமும் கொண்டது./  
இதன் வடக்கில் உப்பு மலைத்தொடர், மேற்கில் சிந்து ஆறு, மேற்கில் ஜீலம் ஆறு மற்றும் கிழக்கில் செனாப் ஆறும் எல்லைகளாக உள்ளது. புவிவியல் ரீதியாக சோலிஸ்தான் பாலைவனம் மற்றும் தார் பாலைவனம் போன்று தால் பாலைவனமும் மணற்பாங்காக உள்ளது.இப்பாலைவனத்தில் கால்நடை மேய்ச்சல் மற்றும் வளர்ப்பு முக்கியத் தொழிலாக உள்ளது.
, சோலிஸ்தான் பாலைவனம், தால் பாலைவனம் மற்றும் காரன் பாலைவனங்களைக் காட்டும் வரைபடம்]]
# தால் பாலைவனம்

## புவியியல்

பாகிஸ்தானின் பஞ்சாப் மாகாணததில் உள்ள பாக்கர் மாவட்டம், ஜாங் மாவட்டம், குசாப் மாவட்டம், கோட் அட்டு மாவட்டம், லய்யா மாவட்டம், மியான்வாலி மாவட்டம் மற்றும் முசாப்பர் மாவட்டங்கள் தால் பாலைவனத்தில் உள்ளது.
தால் பாலைவனத்தின் வடக்குப் பகுதி 200 மீட்டர் உயரத்திலும், தெற்கில் 120 மீட்டர் உயரத்தில் உள்ளது.
# தால் பாலைவனம்

## தட்ப வெப்பம்

இப்பாலைவனத்தில் கோடைக்கால வெப்பம் 32 முதல் 45*C வரையிலும்; குளிர்கால வெப்பம் 3 முதல் 8*C வரை இருக்கும்.
# தால் பாலைவனம்

## இதனையும் காண்க

- சிந்து சமவெளி பாலைவனம்
- சோலிஸ்தான் பாலைவனம்
- சிந்துவின் தார் பாலைவனம்
# பழைய குற்றாலம் அருவி

**பழைய குற்றாலம் அருவி** (*Old Courtallam Falls*) என்பது இந்தியாவில், தமிழ்நாட்டின் குற்றாலம் அருவிக்கு அருகில் உள்ளது. இது தென்காசி மாவட்டத்தில் அமைந்துள்ளது. இந்த அருவியானது 1960களில் பயன்பாட்டுக்குக் கொண்டுவரப்பட்டது. இது ஓரளவு செயற்கையான அருவியாகும். பழைய குற்றாலம் அருவி சிவமதுங்கை அருவி என்றும் அழைக்கப்படுகிறது.  
பழைய குற்றாலம் அருவியானது தென்காசி செல்லும் சாலையை ஒட்டி அமைந்துள்ளது. இது 200 அடி உயரமுள்ள அருவியாகும். அருவியாக விழும் நீரின் ஓட்டத்தைக் கட்டுப்படுத்த பாறைகளில் படிக்கட்டுகள் போன்று வெட்டப்பட்டுள்ளன. பழைய குற்றால அருவியானது பேரருவி, குற்றாலம் பேருந்து நிலையம் ஆகிய இடங்களிலிருந்து 7 கி.மீ தொலைவில் அமைந்துள்ளது. இந்த அருவிக்கு ஒப்பீட்டளவில் பார்வையாளர்கள் குறைவாகவே வருகின்றனர். ஆண்களுக்கும் பெண்களுக்கும் தனித்தனி குளியல் பகுதிகள் உள்ளன. தண்ணீர் இரண்டு பாறைகள் வழியாக பாய்ந்து கீழே விழுந்து இந்த அருவியில் பாய்கிறது.
# வரைவு:அர்னால்ட் லெக்

**அர்னால்ட் லெக்**'தெற்கு திருவிதாங்கூர் மற்றும் திருவனந்தபுரத்தில் பணியாற்றிய எல். எம். எஸ் மிஷனரியாக இருந்தார். 1947 செப்டம்பர் 27 அன்று சென்னை செயின்ட் ஜார்ஜ் கதீட்ரலில் எங்கள் முதல் ஆயர் அவர் பிரதிஷ்டை செய்யப்பட்டார். 1959இல், மறைமாவட்டம் தெற்கு கேரளா மற்றும் கன்னியாகுமரி மறைமாவட்டங்களாகப் பிரிக்கப்பட்டது, லெக் தெற்கு கேரளாவின் ஆயராகத் தொடர்ந்தார்.
# சிந்துவின் தார் பாலைவனம்

, சோலிஸ்தான் பாலைவனம், தால் பாலைவனம் மற்றும் காரன் பாலைவனங்களைக் காட்டும் வரைபடம்]]  
**சிந்துவின் தார் பாலைவனம்** (*Thar Desert of Sindh*), பாகிஸ்தான் நாட்டின் சிந்து மாகாணத்தின் தென்கிழக்கில் அமைந்துள்ளது. இது இந்தியாவின் தார் பாலைவனத்தின் நீட்சியாகும்.தார் பாலைவனத்தின் சூழலியலே சிந்துவின் தார் பாலைவனத்திலும் காணப்படுகிறது.
இங்கு ஆண்டின் சராசரி மழைப்பொழிவு 127.5&nbsp;மிமீ ஆகும். நிலத்தடி நீர் உப்பு கரிக்கிறது. மழைக்காலங்களில் நிலத்தடி குளம் மற்றும் ஏரிகளில் நீர் சேமிக்கப்படுகிறது.சிந்துவின் தார் பாலைவனத்தில் இந்துக்கள் 62% மற்றும் இசுலாமியர்கள் 38% மக்கள் வாழ்கின்றனர்.
# காரன் பாலைவனம்

காரன் மாவட்டத்தில் அமைந்த காரன் பாலைவனம்]]  
**காரன் பாலைவனம்** (*Kharan Desert*), பாகிஸ்தான் நாட்டின் பலுசிஸ்தான் மாகாணத்தின் காரன் மாவட்டத்தில் அமைந்த மணல் குன்றுகளால் நிறைந்த பாலைவனம் ஆகும்.  
இப்பாலைவனத்தில் 30 மே 1988 அன்று பாகிஸ்தானின் இரண்டாவது அணுகுண்டு சோதனை தளமாக **சாகை II** விளங்கியது.
இது வேளாண்மைக்கு பயன்படாததால், புதர்களும், பாலைவனச் செடிகளும் கொண்ட இப்பாலைவனத்தில் கால்நடை மேய்ச்சலுக்கு ஏற்றதாக உள்ளது.
# தவளைக் கண்ணன்

**தவளைக் கண்ணன்** அல்லது **தவள-கண்ணன்** *(THAVALA KANNAN)* என்று அழைக்கப்படும் இந்த நெல் வகை, தென்னிந்தியாவில் உள்ள கேரளாவின் பாரம்பரிய நெல் வகையாகும். சோறு, பாயசம், அவல் மற்றும் சிற்றுண்டி வகைகள் சமைப்பதற்குப் பயன்படுத்தப்படும் இந்த நெல் இரகத்தின் தானியம் வைக்கோல் நிறத்திலும், அரிசி, செந்நிறத்திலும் தடித்தும் காணப்படுகிறது.  
மருத்துவ குணமும், சுவையும் மற்றும் அதன் மென்மையின் காரணமாக இது பரவலாகப் பிரபலமடைந்ததாக கருதப்படுகிறது. முற்காலத்தில் **சுவன்னாரி** (சிவப்பு அரிசி) தவளைக் கண்ணன் மற்றும் **வெளுத்தாரி** (வெள்ளை அரிசி) தவளைக் கண்ணன் என இரண்டு வகையான தவளைக் கண்ணன் வகைகள் இருந்ததாகவும், அவற்றின் நிறங்கள் முறையே சிவப்பு மற்றும் வெள்ளை அரிசி என அடையாளப்படுத்தப்பட்டு தற்போது சிவப்பு அரிசியுடைய தவளைக் கண்ணன் மட்டுமே சில பகுதிகளில் பயிரிடப்படுகிறது என கூறப்படுகிறது.  
குறுகிய கால சாகுபடி செய்யும் அளவில் அறுவடைக்கு தயாராகும் இந்த நெல் வகை, **135 - 140** நாட்களில் முதிர்வடைவதாக கூறப்படுகிறது. மேலும் **4** அடி உயரம் வரை வளரும் இந்த நெற்பயிரின் மகசூல், ஒரு ஏக்கருக்கு சுமார் **1,000 - 1,200** கிலோ வரை உற்பத்தித் திறன் கொண்டதாகவும் கூறப்படுகிறது.
# கொடியம்பாளையம்

**கொடியம்பாளையம்** (*Kodiyampalayam*) என்பது தமிழ்நாட்டின், மயிலாடுதுறை மாவட்டத்தில் உள்ள ஒரு தீவு ஆகும். இது கொள்ளிடம் ஆறு, வங்காள விரிகுடா ஆகியவற்றுக்கு இடையில் கொள்ளிடம் ஆற்றின் முகத்துவாரத்திற்கு அருகே அமைந்துள்ள ஒரு தீவு ஆகும். இது கொள்ளிடம் ஊராட்சி ஒன்றியத்துக்கு உட்பட்டது. இது கொடியம்பாளையம் ஊராட்சியால் நிருவகிக்கப்படுகிறது.
# கொடியம்பாளையம்

## அமைவிடம்

இந்தத் தீவானது மாவட்ட தலைநகரான மயிலாடுதுறையில் இருந்து 37 கிலோமீட்டர் தொலைவிலும், கொள்ளிடத்தில் இருந்து 12 கிலோமீட்டர் தொலைவிலும், மாநிலத் தலைநகரான சென்னையில் இருந்து 225 கிலோமீட்டர் தொலைவிலும் உள்ளது.
# கொடியம்பாளையம்

## மக்கள் வகைப்பாடு

இங்கு ஐந்தாயிரத்துக்கும் மேற்பட்ட மீனவக் குடும்பங்கள் வசிக்கின்றனர்.
# கொடியம்பாளையம்

## சுற்றுலா ஈர்ப்புகள்

கொடியம்பாளையத்தைச் சுற்றி அலையாத்திக் காடுகள் அமைந்துள்ளன. கொடியம்பாளையத்தில் அழகிய கடற்கரை அமைந்துள்ளது. வார இறுதி நாட்களில் அண்டை மாவட்டங்களில் இருந்து சுற்றுலா பயணிகள் இங்கு வருகின்றனர். 2022 ஆம் ஆண்டில், இந்த இடத்திற்கு சுமார் 40,000 உள்நாட்டு சுற்றுலாப் பயணிகள் வந்து சென்றனர். இது 2023 இல் 60,000 ஆக அதிகரித்தது. இந்த எண்ணிக்கை 2024 இல் 75,000 ஐ எட்டும் என்று மதிப்பிடப்பட்டுள்ளது. இந்தக் கடற்கரையானது சிதம்பரத்திலிருந்து 20 கி.மீ தொலைவிலும், பிச்சாவரத்திலிருந்து 16 கி.மீ தொலைவிலும் அமைந்துள்ளது.
# சொ. நா. பழனிசாமி

**சொ. நா. பழனிசாமி** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் சொக்கம்பாளையம் கிராமத்தினைச் சேர்ந்தவர். பெரியநாயக்கன்பாளையம் இராமகிருஷ்ண மடத்துப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அவினாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. பண்ணை சேதுராம்

**கே. பண்ணை சேதுராம்** (*K. Pannai Sethuram*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் பண்ணைக்காடு கிராமத்தினைச் சேர்ந்தவர். பெரியகுளம் வி. எம். கழக உயர்நிலைப் பள்ளியில் கல்வி பயின்றுள்ளார். திருச்சிராப்பள்ளி தூய வளனார் கல்லூரி, சென்னை இலயோலா கல்லூரி, சென்னை சட்டக்கல்லூரிகளில் கல்லூரிக் கல்வியினை முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரியகுளம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மொ. பரமசிவம்

**மொ. பரமசிவம்** (*M. Paramasivan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் கிளியனூர் கிராமத்தினைச் சேர்ந்தவர். திண்டிவனம் முசுலீம் உயர் துவக்கப் பள்ளியில் எட்டாவது வரை கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வானூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# போத்தோகர் பீடபூமி

## புவியியல்

போத்தோகர் பீடபூமியின் கிழக்கில் ஜீலம் ஆறும், மேற்கில் சிந்து ஆறும், வடக்கில் காலா சிட்டா மலைத்தொடர் மற்றும் மார்கல்லா மலைகளும், தெற்கில் உப்பு மலைத்தொடர்களும் அமைந்துள்ளது.இப்பீடபூமியின் கிழக்கில் இந்த்கோ மொழி பேசும் மக்களும், மேற்கில் பஞ்சாபி கெப்பி மற்றும் சாச்சி வட்டார வழக்கு மொழிகள் பேசும் அதிகம் உள்ளனர். பஞ்சாபி மக்களில் இராஜ்புத், ஜாட், அவான், குஜ்ஜர், ஜன்சுலா கோக்கர் மற்றும் காக்கர் இனக் குழுவினர் அதிகம் இப்பீடபூமி பகுதியில் வாழ்கின்றனர்.
# போத்தோகர் பீடபூமி

## பொருளாதாரம்

இப்பீடபூமி பகுதியில் போதுமான நீர் மேலாண்மை இல்லாவிட்டாலும், மழையை நம்பி பாகிஸ்தானின் 7% வேளாண்மை இப்பகுதியில் நடைபெறுகிறது.
# போத்தோகர் பீடபூமி

## இப்பீடபூமியின் முக்கியத் தலங்கள்

சிதைக்கப்பட்ட தர்மராஜிக தூபியின் சிதிலங்கள், கிபி 6ஆம் நூற்றாண்டு]]
கள்]]  
- தக்சசீலா
- ஜௌலியன் விகாரை
- தர்மராஜிக தூபி
- மாணிக்யாலா தூபி
- கட்டாஸ் ராஜ் கோயில்கள்
- ரோத்தஸ் கோட்டை
- கட்டாஸ் ராஜ் கோயில்
- கேவரா உப்புச் சுரங்கம்
# மாணிக்யாலா தூபி

**மாணிக்யாலா தூபி** (*Manikyala Stupa*), பாகிஸ்தான் நாட்டின் பஞ்சாப் மாகாணத்தின் போத்தோகர் பீடபூமியில் உள்ள இராவல்பிண்டி மாவட்டத்தில் அமைந்த பௌத்த தூபி ஆகும்.
# மாணிக்யாலா தூபி

## அமைவிடம்

இராவல்பிண்டிக்கு தென்கிழக்கே 26.5 கிலோமீட்டர் தொலைவில் தோப் மாணிக்யாலா கிராமத்தில் உள்ளது.
# மாணிக்யாலா தூபி

## வரலாறு

இத்தூபி பேரரசர் கனிஷ்கர் ஆட்சியின் போது கிபி 128 மற்றும் 151ஆம் ஆண்டுகளுக்கு இடையே நிறுவப்பட்டது.  
இத்தூபியை ஆப்கானிஸ்தானுக்கான பிரித்தானிய பிரதிநிதியான *மவுண்ட்ஸ்டுவர்ட் எல்பின்ஸ்டோன்* என்பவர் 1809ஆம் ஆண்டில் கண்டுபிடித்தார்.
இத்தூபி 1891ஆம் ஆண்டில் மறுசீரமைக்கப்பட்டது.
# மாணிக்யாலா தூபி

## தூபியின் நினைவுச் சின்னங்கள்

மாணிக்யாலா தூபியின் நினைவுச்சின்னங்கள் ஜீன்-பாப்டிஸ்ட் வெண்சுரா என்பவரால் 1830ஆம் ஆண்டில் கண்டுபிடிக்கப்பட்டு, பிரித்தானிய அருங்காட்சியகத்தில் வைக்கப்பட்டுள்ளது.
# மாணிக்யாலா தூபி

## கல்வெட்டு

கல்வெட்டுகள்]]
மாணிக்யாலா தூபியின் கல்வெட்டில் கரோஷ்டி எழுத்துமுறையில் கீழ்கண்டவாறு பொறிக்கப்பட்டுள்ளது:
**மாணிக்யாலா தூபியின் கல்வெட்டு**  
| கல்வெட்டு | கரோஷ்டி எழுத்துமுறை | எழுத்துப்பெயர்ப்பு | ஆங்கில மொழிபெயர்ப்பு |
| --- | --- | --- | --- |
| **வரிசை எண் 1** | In the year 18, of the great king |  |  |
| **வரிசை எண் 2** | Kanishka, Lala, increaser of the Kusana line, |  |  |
| **வரிசை எண் 3** | judge, the Satrap Veśpaśi's |  |  |
| **வரிசை எண் 4** | donation master - he is in his own monastery |  |  |
| *வரிசை எண்' 5*' | the donation master - here several relics of the Lord, the Buddha, |  |  |
| **வரிசை எண் 6** | establishes, together with the group of three, Veśpaśia, Khudacia, and |  |  |
| **வரிசை எண் 7** | Burita, the builder of the monastery, |  |  |
| **வரிசை எண் 8** | and together with his whole retinue. Through this |  |  |
| **வரிசை எண் 9** | root of good as well as through the Buddhas and disciples |  |  |
| **வரிசை எண் 10** | may it always be |  |  |
| **வரிசை எண் 11** | for the best share of (his) brother Svarabudhi. |  |  |
| **வரிசை எண் 12** | Together with Budhila, the superintendent of construction. |  |  |
| **வரிசை எண் 13** | On the 20th day of the month Kārttika. | } |  |
# மாணிக்யாலா தூபி

## பராமரிப்பு

2024ஆம் ஆண்டில் இத்தூபியை உள்ளூர் செல்வந்தர்களான அக்மேர் சஜ்ஜத் கான் மற்றும் ஆலம்தார் ஹசைன் மெஹதி என்பவர்கள் தங்கள் செலவில் இத்தூபியை சீரமைத்தனர்.
# மாணிக்யாலா தூபி

## இதனையும் காண்க

- தர்மராஜிக தூபி
# விக்கிப்பீடியா:Statistics/August 2025

| Date | Pages | Articles | Edits | Users | Files | Activeusers | Deletes | Protects |
| --- | --- | --- | --- | --- | --- | --- | --- | --- |
# சிசு-3-எக்சேனால்

**சிசு-3-எக்சேனால்** (*cis-3-Hexenal*) என்பது C<sub>6</sub>H<sub>10</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். (3Z)-எக்சு-3-யீனால் என்ற பெயராலும் இச்சேர்மம் அழைக்கப்படுகிறது. CH<sub>3</sub>CH<sub>2</sub>CH=CHCH<sub>2</sub>CHO என்ற கட்டமைப்பு வாய்ப்பாடும் சிசு-3-எக்சேனாலை அடையாளப்படுத்துகிறது. இச்சேர்மம் ஒரு நிறைவுறா ஆல்டிகைடு என வகைப்படுத்தப்பட்டுள்ளது. நிறமற்ற திரவமாகக் காணப்படும் இச்சேர்மம் புதிதாக வெட்டப்பட்ட புல் மற்றும் இலைகளின் வாசனையுடன் கூடிய ஓர் அரோமாட்டிக் கூட்டுப்பொருளாகும்.
# சிசு-3-எக்சேனால்

## தோற்றம்

எளிதில் ஆவியாகும் இச்சேர்மம் கனிந்த தக்காளிகளில் ஒரு பகுதிப்பொருளாகக் காணப்படுகிறது. இணை சேர்மமான மறுபக்க-2-எக்சேனால் என்ற மாற்றியமாக மாற முனைகிறது. பெரும்பாலான தாவரங்களால் சிறிய அளவில் உற்பத்தி செய்யப்படுகிறது. பல வேட்டையாடும் பூச்சிகளுக்கு ஓர் ஈர்ப்பாகவும் செயல்படுகிறது. பல பூச்சி இனங்களில் ஒர் இனக்கவர்ச்சி ஊக்கியாகவும் உள்ளது.
# Module:Location map/data/Russia Kamchatka Krai

return {
name = 'Kamchatka Krai',
top = 67.73,
bottom = 48.27,
= 148.26,
= 179.26,
image = 'Outline Map of Kamchatka Krai.png',
image1 = 'Relief Map of Kamchatka Krai.png'
}
# கோபிநாத்து சாகா

**கோபிநாத்து சாகா** (*Gopinath Saha*) இந்திய சுதந்திர இயக்கத்தின் ஓர் உறுப்பினராக இருந்தார். வங்காளியான இவர் 1905ஆம் ஆண்டு திசம்பர் மாதம் 16ஆம் தேதியன்று பிறந்தார். கோபி மோகன் சாகா என்ற பெயராலும் அழைக்கப்படுகிறார். புரட்சிகர இயக்கங்களுக்கு எதிரான போராட்டத்தில் ஒரு தலைவராகவும், அப்போதைய கல்கத்தா காவல்துறையின் துப்பறியும் துறையின் தலைவராகவும் இருந்த சார்லசு டெகார்ட்டை இவர் 1924ஆம் ஆண்டு சனவரி மாதம் 12ஆம் தேதியன்று படுகொலை செய்ய முயன்றார். அதிகாரப்பூர்வ வேலைக்காக அங்கு சென்றிருந்த ஒரு வெள்ளைக்கார குடிமகனான எர்னசுட்டு டே (பிறப்பு 1888) என்பவரை தவறாகக் கொன்றதால், கோபிநாத்து சாகாவின் முயற்சி தோல்வியடைந்தது. சாகா கைது செய்யப்பட்டு, விசாரணைக்கு உட்படுத்தப்பட்டு, 1924ஆம் ஆண்டு மார்ச்சு மாதம் 1ஆம் தேதியன்று அலிப்பூர் மத்திய சிறையில் தூக்கிலிடப்பட்டார்.  
கோபிநாத்து சாகா சிறீராம்பூர் நகரில் பிறந்தார். இதன் முந்தைய பெயர் பிரிக்கப்படாத வங்காளத்தின் செராம்பூர் என்பதாகும்.
# 2025 கம்சாத்கா நிலநடுக்கம்

2025 சூலை 30 அன்று, உள்ளூர் நேரம் 11:24:52 (23:24:52 ஒசநே, சூலை 29) மணிக்கு, உருசியாவின் தூர கிழக்கில் உள்ள கம்சாத்கா மூவலந்தீவின் கிழக்குக் கடற்கரையில், கடலோர நகரமான பெத்ரோபாவ்லோவ்சுக்-கம்சாத்கியின் கிழக்கு-தென்கிழக்கில் 119 கிமீ (74 மைல்) தொலைவில் 8.8 அளவு நிலநடுக்கம் ஏற்பட்டது. இது 2011 தோகோக்கு நிலநடுக்கத்திற்குப் பின்னர் உலகளவில் பதிவு செய்யப்பட்ட மிக ஆற்றல் வாய்ந்த நிலநடுக்கமாகும், அத்துடன் 1906 எக்குவடோர்-கொலம்பியா, 2010 சிலி நிலநடுக்கங்களுடன் நிலநடுக்கமானிகளால் பதிவு செய்யப்பட்ட ஆறாவது வலிமையான நிலநடுக்கத்துடன் இணைக்கப்பட்டுள்ளது. இந்த நிலநடுக்கம் உருசியாவின் கம்சாத்கா பிரதேசம், சகாலின் மாகாணம் ஆகிய இடங்களில் மிதமான சேதத்தையும் பல காயங்களையும் ஏற்படுத்தியது, ஆனால் அதைத் தொடர்ந்து வந்த பசிபிக் பெருங்கடல் பகுதிகளில் பெரும்பாலான இடங்களில் தோராயமாக 1 மீ (3 அடி) அல்லது அதற்கும் குறைவான அலைகளுடன் ஆழிப்பேரலை எதிர்பார்த்ததை விட ஒப்பீட்டளவில் பலவீனமாக இருந்தது. சப்பானில் ஆழிப்பேரலை தொடர்பான வெளியேற்றங்களால் ஒரு இறப்பும், 21 காயங்களும் ஏற்பட்டன.
# 2025 கம்சாத்கா நிலநடுக்கம்

## புவியத்தட்டு அமைப்பு

இந்த நிலநடுக்கம் பெரும் உந்துகைப் பிளவான கூரில்-கம்சாத்கா துணைப்பிரிவு மண்டலத்தில் ஏற்பட்டது, இது வட அமெரிக்கத் தட்டுக்கும் பசிபிக் தட்டுக்கும் இடையிலான ஒரு குவிவுத் தட்டு எல்லையாகும், இது கூரில் தீவுகளின் கிழக்குக் கடற்கரையிலிருந்து கம்சாத்கா மூவலந்தீவு வரை வரை நீண்டுள்ளது. வட அமெரிக்கத் தட்டுக்கு அடியில் பசிபிக் தட்டின் கீழமிழ்தல் கிரீத்தேசியக் காலத்திலிருந்து தொடர்ச்சியாக செயலில் இருந்து வருகிறது. இந்த இரண்டு தட்டுகளுக்கும் இடையிலான ஒருங்கிணைப்பு விகிதத்தின் மதிப்பீடுகள் ஆண்டுதோறும் 76 முதல் 90 மிமீ (3.0 மற்றும் 3.5 அங்குலம்) வரை வேறுபடுகின்றன.  
மூழ்கிய பகுதியில் பெரிய நிலநடுக்கங்கள் இதற்கு முன்பு பதிவு செய்யப்பட்டுள்ளன. இதற்கு முன்பு ஏற்பட்ட மிகப்பெரிய நிலநடுக்கம் 1952 ஆம் ஆண்டு சேவிரோ-கூரில்சுக் நிலநடுக்கம் ஆகும், இது Mw 8.8–9.0 ஆகவும், 2025 நிலநடுக்கத்திற்கு தென்கிழக்கே 45 கிமீ (28 மைல்) மையப்பகுதியாகவும் இருந்தது.  
1737 ஆம் ஆண்டு ஒரு பெரிய நிலநடுக்கம் கம்சாத்காவில் ஏற்பட்டது, அதன் அளவு 9.3 ஆக மதிப்பிடப்பட்டது. இந்த நிலநடுக்கம் பயணிகளின் எழுத்தினாலான பதிவுகளின்படியும், ஆழிப்பேரலை அவதானிப்புகளின்படியும் 63 மீ (207 அடி) உயரத்தில் ஆழிப்பேரலையை உருவாக்கியது. 1841 ஆம் ஆண்டில், இங்கு இடம்பெற்ற 9.0 ரிக்டர் அளவுள்ள மற்றொரு நிலநடுக்கம் அவாயிலும் ஒரு பாரிய ஆழிப்பேரலையை உருவாக்கியதாகப் பதிவு செய்யப்பட்டுள்ளது.
# 2025 கம்சாத்கா நிலநடுக்கம்

## நிலநடுக்கம்

2025 சூலை 29 அன்று 23:24:50 ஒசநே மணிக்கு 8.8 உந்தத்திறன் ஒப்பளவு அளவுடன் கடலடி நிலநடுக்கம் ஏற்பட்டதாக அமெரிக்க நில அளவாய்வுத் துறை (USGS) தெரிவித்தது. இது கம்சாத்கா மூவலந்தீவின் பசிபிக் கடற்கரையிலிருந்து, பெத்ரோபாவ்லோவ்ஸ்க்-கம்சாத்கியின் கிழக்கு-தென்கிழக்கில் சுமார் 136 கிமீ (85 மைல்) தொலைவில் மையம் கொண்டிருந்தது, அதே நேரத்தில் அதிர்வுமையம் 35 கிமீ (22 மைல்) ஆழத்தில் இருந்தது.
# மொ. பெரியசாமி

**மொ. பெரியசாமி** (*M. Periyasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் எசு. புதூர் கிராமத்தினைச் சேர்ந்தவர். சிறுபாக்கத்திலுள்ள உயர்நிலைப் பள்ளியில் கல்வி 10ஆம் வகுப்பு வரை பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மங்களூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அவ்தாசு கௌசல்

**அவ்தாசு கௌசல்** (*Avdhash Kaushal*) இந்தியாவைச் சேர்ந்த ஒரு கல்வியாளர் ஆவார். சுற்றுச்சூழல் ஆர்வலராகவும் செயற்பாட்டாளராகவும் இவர் அறியப்படுகிறார். 1934/1935 ஆம் ஆண்டில் பிறந்தார். 1986ஆம் ஆண்டு அவ்தாசு கௌசலுக்கு பத்மசிறீ விருது வழங்கப்பட்டது.
# அவ்தாசு கௌசல்

## பிறப்பு

அவ்தாசு கௌசல் மேற்கு உத்தரப் பிரதேசத்தின் மீரட்டு நகரத்தில் பிறந்தார்.
# அவ்தாசு கௌசல்

## தொழில்

அவ்தாசு கௌசல் முசோரியில் உள்ள லால் பகதூர் சாசுத்திரி தேசிய நிர்வாக அகாடமியில் 3 ஆண்டுகள் இணைப் பேராசிரியராகப் பணியாற்றினார்.  
வடக்கு இமயமலையின் பூர்வீக காடுகளில் வசிக்கும் நாடோடி பழங்குடியினரான வான் குச்சர்களின் நலனை ஊக்குவிப்பதற்காக செயல்படும் கிராமப்புற வழக்கு மற்றும் உரிமை மையம் என்ற ஓர் அரசு சாரா நிறுவனத்திற்கு இவர் தலைமை தாங்கினார். கல்வியறிவு, ஆரம்ப சுகாதாரம் மற்றும் கால்நடை பராமரிப்பு மற்றும் சமூக வன மேலாண்மை ஆகியவை இவ்வமைப்பின் பிரச்சாரங்களில் அடங்கும்.
# அவ்தாசு கௌசல்

## இறப்பு

அவ்தாசு கௌசல் 2022ஆம் ஆண்டு சூலை மாதம் 12ஆம் நாள் தனது 87ஆவது வயதில் டேராடூனில் இறந்தார்.
# மு. பெரியசாமி

**மு. பெரியசாமி** எனும் டி. பி. எம். பெரியசாமி (*T. P. M. Periyaswamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் கோச்சடைப் பகுதியினைச் சேர்ந்தவர். மதுரை, மதுரை கல்லூரி உயர்நிலைப் பள்ளியில் கல்வி பயின்றுள்ளார். அனைத்திந்திய பார்வார்டு பிளாக்கு கட்சியினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மதுரை மேற்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# 2025 இந்தியக் குடியரசுத் துணைத் தலைவர் தேர்தல்

**2025 இந்தியக் குடியரசுத் துணைத் தலைவர் தேர்தல்** (*2025 Indian vice presidential election*) என்பது மருத்துவக் காரணங்களால் இந்திய துணைக் குடியரசுத் தலைவராகப் பதவி வகித்த ஜகதீப் தன்கர் பதவி விலகியதைத் தொடர்ந்து 2025 செப்டம்பர் 9 அன்று இந்தியாவில் நடைமுறைக்கு முன்கூட்டிய துணைத் தலைவர் தேர்தல் ஆகும். இந்தத் தேர்தல் அறிவிப்பை இந்தியத் தேர்தல் ஆணையம் வெளியிடும். இந்திய அரசியலமைப்பின் 67ஆவது பிரிவு, இந்திய துணைக் குடியரசுத் தலைவருக்கு ஐந்து ஆண்டுகள் பதவியில் இருக்க அதிகாரம் வழங்குகிறது. அரசியலமைப்புச் சட்டத்தின் 68வது பிரிவின் 2ஆவது பிரிவின்படி, துணை குடியரசுத் தலைவர் பதவியிலிருக்கும் போது மரணம், பதவி விலகுதல், அல்லது நீக்குதல் அல்லது வேறு காரணங்களால் ஏற்படும் காலியிடத்தை நிரப்புவதற்கான தேர்தலை "விரைவில்" நடத்த அதிகாரமளிக்கின்றது. 1987ஆம் ஆண்டுக்குப் பிறகு இந்த பதவிக்கு பதவிக்காலம் முடியும் முன்னர் முன்கூட்டிய நடைபெறும் தேர்தல் இது ஆகும்.
# 2025 இந்தியக் குடியரசுத் துணைத் தலைவர் தேர்தல்

## தேர்தல் முறை

மாநிலங்களவை மற்றும் மக்களவை உறுப்பினர்களை உள்ளடக்கிய தேர்தல் வாக்காளர்கள் மூலம் குடியரசுத் துணைத் தலைவர் தேர்ந்தெடுக்கப்படுகிறார். மேலவையின் நியமன உறுப்பினர்களும் தேர்தல் நடைமுறையில் வாக்களிக்க தகுதியுடையவர்கள். இரகசிய வாக்கு மூலம் வாக்களிப்பு நடத்தப்படுகிறது. இந்தப் பதவிக்கு போட்டியிட விரும்பும் வேட்பாளர் இந்திய குடிமகனாக இருக்க வேண்டும். குறைந்தபட்சம் 35 வயதுடையவராக இருக்க வேண்டும். மாநிலங்களவைக்கு தேர்ந்தெடுக்கப்படுவதற்கு தகுதி பெற்றிருக்க வேண்டும். மேலும் எந்தவொரு அலுவல் ரீதியான பதவியையும் கொண்டிருக்கக்கூடாது.
# 2025 இந்தியக் குடியரசுத் துணைத் தலைவர் தேர்தல்

## தேர்தல் அட்டவணை

குடியரசுத் தலைவர் மற்றும் குடியரசுத் துணைத் தேர்தல் சட்டம் 1952 இன் பிரிவு (4) இன் துணைப் பிரிவின் கீழ், இந்திய துணை குடியரசுத் தலைவருக்கான தேர்தலுக்கான அட்டவணை இந்திய தேர்தல் ஆணையத்தால் அறிவிக்கப்பட்டுள்ளது. புது தில்லியில் உள்ள நாடாளுமன்ற கட்டிடத்தின் முதல் மாடியில் உள்ள அறை எண் எப்-101, வசுதாவில் செப்டம்பர் 9 ஆம் தேதி காலை 10 மணி முதல் மாலை 5 மணி வரை வாக்குப்பதிவு நடைபெறுகிறது.
| வியாழக்கிழமை |
| --- |
# 2025 இந்தியக் குடியரசுத் துணைத் தலைவர் தேர்தல்

## கட்சிகளின் பலம்

| தே. ஜ. கூ. | இந்திய கூட்டணி | மற்றவை |
| --- | --- | --- |
# 2025 இந்தியக் குடியரசுத் துணைத் தலைவர் தேர்தல்

## வேட்பாளர்கள்

### தேசிய ஜனநாயகக் கூட்டணி

- சி. பி. இராதாகிருஷ்ணன் (மகாராஷ்டிர ஆளுநர்)
# 2025 இந்தியக் குடியரசுத் துணைத் தலைவர் தேர்தல்

## வேட்பாளர்கள்

### இந்தியத் தேசிய வளர்ச்சியை உள்ளடக்கிய கூட்டணி

இந்தியத் தேசிய வளர்ச்சியை உள்ளடக்கிய கூட்டணி சார்பில் முன்னாள் உச்ச நீதிமன்ற நீதியரசர் சுதர்சன் ரெட்டி தேர்வு செய்யப்பட்டுள்ளார்.
# 2025 இந்தியக் குடியரசுத் துணைத் தலைவர் தேர்தல்

## முடிவுகள்

|- align=
!|
! align=போட்டியிட்டவர்  
! |கட்சி  
! | வாக்குகள்  
! | வாக்குவீதம்  
|-
||ச. பொ. இராதாகிருஷ்ணன்|||பாஜக
(தேஜகூ)||452||60.1
|-
||சுதர்சன் ரெட்டி|||சுயேச்சை
(இதேவகூ)||300||39.9
|-
|-
!| மொத்தம்
!|752
!|100.00
|-
|-
|-
||செல்லுபடியான வாக்குகள்|| 752||98.04
|-
||செல்லாத வாக்குகள்||15||1.96
|-
||பதிவான வாக்குகள்||767||98.21
|-
||வாக்களிக்காதோர்||14||1.79
|-
||வாக்காளர்கள்||781|||
|-
|}
# கேவரா உப்புச் சுரங்கம்

**கேவாரா உப்புச் சுரங்கம்** (*Khewra Salt Mine*), பாகிஸ்தான் நாட்டின் பஞ்சாப் மாகாணத்தின் வடக்கில் அமைந்த ஜீலம் மாவட்டத்தில் உள்ள **கேவாரா** எனுமிடத்தில் அமைந்துள்ளது.போத்தோகர் பீடபூமியில் அமைந்த உப்பு மலைத்தொடரின் ஒரு பகுதியாக கேவாரா உப்புச் சுரங்கம் உள்ளது.  
இச்சுரங்கத்தில் இளஞ்சிவப்பு நிறத்துடன் கூடிய படிக வடிவிலான பாறை உப்புகள் வெட்டி எடுக்கப்படுகிறது. இதனை **இமயமலை உப்பு** என்றும் அழைக்கப்படுகிறது. பிரித்தானிய இந்தியாவின் ஆட்சியின் போது 1872ஆம் ஆண்டில் இந்த உப்புச் சுரங்கம் தோண்டப்பட்டு, உப்பு எடுக்கப்பட்டது. 1974ஆம் ஆண்டில் பாகிஸ்தான் கனிம வள நிறுவனம் இந்த உப்புச் சுரங்கத்தை கையகப்படுத்தி, ஆண்டிற்கு 3,50,000 டன் பாறை உப்பு வெட்டி எடுக்கிறது.
# கேவரா உப்புச் சுரங்கம்

## உற்பத்தி

கேவாரா உப்புச் சுரங்கத்தில் 82 மில்லியன் டன் முதல் 600 மில்லியன் டன் பாறை உப்பு இருப்பதாக கணிக்கப்பட்டுள்ளது..  
இப்பாறை உப்பில் சிறிதளவு கால்சியம், மக்னீசியம், பொட்டாசியம் சல்பேட் மற்றும் துத்தநாகம், செப்பு, மங்கனீஸ், குரோமியம் மற்றும் ஈயம்
கொண்டுள்ளது.
# சைத்ரம் தியோசந்து பவார்

**சைத்ரம் தியோசந்து பவார்** (*Chaitram Deochand Pawar*) இந்தியாவின் மகாராட்டிராவைச் சேர்ந்த ஓரு சமூக சேவகர் ஆவார். சைத்ராம் பவார் என்ற பெயராலும் அறியப்படுகிறார். காடு வளர்ப்பு, நீர் பாதுகாப்பு மற்றும் வனவிலங்கு பாதுகாப்பு ஆகியவற்றில் ஆற்றிய முயற்சிகளுக்காக 2025ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருதைப் பெற்றார். மகாராட்டிர மாநிலம் துலே நகரத்தில் உள்ள தேவகிரி கல்யாண் ஆசிரமத்தின் தலைவராக உள்ளார். இவர் கொங்கனி பழங்குடியினத்தைச் சேர்ந்தவராவார்.  
மகாராட்டிராவின் துலே மாவட்டத்தின் பரிபாடா கிராமத்தில் நீர் மற்றும் வனப் பாதுகாப்பு முயற்சிகளுக்கு பவார் தலைமை தாங்கியுள்ளார். இதன் மூலம் ஐநூறுக்கும் மேற்பட்ட தடுப்பணைகள் மற்றும் அகழிகள் கட்டப்பட்டு, நிலத்தடி நீர் மட்டம் மற்றும் நீர்ப்பாசனம் மேம்படுத்தப்பட்டதாக கூறப்படுகிறது. இவரது முயற்சிகள் பல்லுயிர் பாதுகாப்புக்கும் பெரிதும் பங்களித்துள்ளன. 8 அழிந்து வரும் விலங்கு இனங்கள் மற்றும் 48 பறவை இனங்களுக்கு தங்குமிடம் வழங்குவதோடு, 435 வகையான மரங்கள், கொடிகள் மற்றும் புதர்களைப் பாதுகாக்கிறது.
# இராம் நாத் தாக்கூர்

**இராம் நாத் தாக்கூர்** (Ram Nath Thakur)(மார்ச் 3, 1950, பீகார், சமஸ்திபூர் மாவட்டம், கர்பூரி கிராமத்தில்) ஜனதா தளம் (ஐக்கிய) கட்சியைச் சேர்ந்த அரசியல்வாதியும், இந்திய நாடாளுமன்ற உறுப்பினரும் ஆவார். இவர் நாடாளுமன்றத்தின் மேலவையான மாநிலங்களவையில் பீகாரைப் பிரதிநிதித்துவப்படுத்துகிறார். இவர் மாநிலங்களவையில் ஜனதா தளம் (ஐக்கிய) தலைவராக உள்ளார்.  
இவர்பீகார் சட்டமன்ற உறுப்பினராக பணியாற்றியுள்ளார். லாலு பிரசாத் யாதவின் முதல் அமைச்சரவையில் கரும்பு தொழில் துறை அமைச்சரானார். நவம்பர் 2005 முதல் நவம்பர் 2010 வரை நிதிஷ் குமார் அமைச்சரவையில் வருவாய் மற்றும் நில சீர்திருத்தங்கள், சட்டம், தகவல் மற்றும் மக்கள் தொடர்பு அமைச்சராக இருந்தார்.  
தாக்கூர் ஏப்ரல் 2014 முதல் ஏப்ரல் 2020 வரையிலான காலத்திற்கு தேர்ந்தெடுக்கப்பட்டார்.
# குசாப் மாவட்டம்

**குசாப் மாவட்டம்** (*Khushab District*), பாக்கித்தான் நாட்டில் உள்ள பஞ்சாப் மாகாணத்தின் 41 மாவட்டங்களில் ஒன்றாகும். பஞ்சாபின் வடக்கில் அமைந்த இம்மாவட்டத்தின் நிர்வாகத் தலைமையிடம் ஜௌகராபாத் நகரம் ஆகும். ஜௌகராபாத் நகரமானது, பஞ்சாப் மாகாணத் தலைநகரான லாகூருக்கு வடமேற்கே 241 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 227 கிலோமீட்டர் தொலைவிலும் உள்ளது. இம்மாவட்டத்தின் ஒரு பகுதியில் உப்பு மலைத்தொடர் அமைந்துள்ளது. இம்மாவட்டத்தில் அணுக்கரு உலைக்கு தேவையான கன நீர் உற்பத்தி செய்யப்படுகிறது மற்றும் சிறப்பு இராணுவ ஆயுதத் தளவாடத் திட்டங்களைக் கொண்டுள்ளது.
இம்மாவட்டத்தில் இந்து ஷாகி மன்னர்களால் கிபி 7 முதல் 9ஆம் நூற்றாண்டு வரையான காலத்தில் கட்டப்பட்ட அம்ப் கோயில்கள் உள்ளது.
# குசாப் மாவட்டம்

## மாவட்ட எல்லைகள்

குசாப் மாவட்டத்தின் வடக்கே சாகிவால் மாவட்டம், கிழக்கில் சர்கோதா மாவட்டம், தெற்கில் பாக்கர் மாவட்டம், மேற்கில் மியான்வாலி மாவட்டம் எல்லைகளாக உள்ளது.
# குசாப் மாவட்டம்

## மாவட்ட நிர்வாகம்

இம்மாவட்டம் குசாப் வட்டம், நூர்பூர் தால் வட்டம், குவய்தாபாத் வட்டம் மற்றும் நௌசெரா வட்டம் எனும் 4 வருவாய் வட்டங்களையும், 51 ஒன்றியக் குழுக்களையும் கொண்டுள்ளது.
# குசாப் மாவட்டம்

## புவியியல்

சிந்து ஆறு மற்றும் ஜீலம் ஆறுகளுக்கு இடையே அமைந்த குசாப் மாவட்டப் பகுதிகளில் சில தால் பாலைவனத்தில் உள்ளது. இதன் பள்ளத்தாக்குகளில் மூன்று நன்னீர் ஏரிகள் உள்ளதால் வேளாண்மை செய்யப்படுகிறது.
# குசாப் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 248,304 குடியிருப்புகள் கொண்ட மாவட்ட மக்கள் தொகை 1,501,089 ஆகும். பாலின விகிதம் 100 பெண்களுக்கு ஆண்கள் 104.80 வீதம் உள்ளனர். சராசரி எழுத்தறிவு 62.52% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 371,528 (24.75%) ஆக உள்ளனர்.நகர்புறங்களில் 418,745 (27.90%) lமக்கள் வாழ்கின்றனர்..
# குசாப் மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் பஞ்சாபி மொழியை 92.38% மக்களும், பஷ்தூ மொழியை 2.05% மக்களும், சராய்கி மொழியை 2.39% மக்களும் மற்றும் உருது மொழியை 1.43% மக்களும் தாய் மொழியாகப் பேசுகின்றனர்.
மாகாணத்தின் 41 மாவட்டங்கள்]]
# ஆர். இராமசாமி ஐயர்

**ஆர். இராமசாமி ஐயர்** (*Ramaswamy R Iyer*) இந்தியாவைச் சேர்ந்த ஒரு குடிமைப் பணியாளர் ஆவார். இவர் 1929ஆம் ஆண்டில் கன்னியாகுமரி மாவட்டம் தக்கலையில் பிறந்தார். செயற்பாட்டாளர், நீர் கொள்கை நிபுணர் என்று பன்முகங்களுடன் அறியப்படுகிறார். 2014 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது இவருக்கு வழங்கப்பட்டது.  
தில்லியில் உள்ள கொள்கை ஆராய்ச்சி மையத்தில் கௌரவ ஆராய்ச்சிப் பேராசிரியராகப் பணியாற்றினார். இந்திய அரசாங்கத்தில் நீர்வளததுறை செயலாளராகப் பணியாற்றினார்.1985ஆம் ஆண்டு சூன் மாதத்தில் நீர்வளத்துறை செயலாளராக நியமிக்கப்பட்டார். மேலும் 1987ஆம் ஆண்டில் இந்தியாவின் முதல் தேசிய நீர் கொள்கையை வரைந்த பெருமை இவருக்கு உண்டு.  
ஓர் எழுத்தாளராகவும் இவர் இருந்தார். "வாழும் நதிகள், இறக்கும் நதிகள்" (ஆக்சுபோர்டு பல்கலைக்கழக அச்சகம், 2015) என்ற நூல் அழிந்து வரும் ஆறுகளின் மோசமான நிலையை முன்வைக்கிறது.
# கொடுமூர் சட்டமன்றத் தொகுதி

**கர்நூல் மக்களவைத் தொகுதி** *(Kodumur Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கர்னூல் மாவட்டத்தில் அமைந்துள்ளது. இது கர்நூல் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கொடுமூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | டி.முனிசாமி | rowspan=3 | இந்திய தேசிய காங்கிரசு</br> |
| 1978 |  |  |  |
| 1983 |  |  |  |
| 1985 | எம் சிகாமணி | தெலுங்கு தேசம் கட்சி |  |
| 1989 | எம் மதன கோபால் | சுயேச்சை |  |
| 1994 | எம்.சிகாமணி | rowspan=4 | இந்திய தேசிய காங்கிரசு</br> |
| 1999 |  |  |  |
| 2004 |  |  |  |
| 2009 | பரிகேலா முரளி கிருசுணா |  |  |
| 2014 | எம் மணி காந்தி | rowspan=2 | ஒய். எஸ். ஆர். காங்கிரஸ் கட்சி |
| 2019 | சரதோத்தி சுதாகர் |  |  |
| 2024 | போகுலா தசுதாகிரி | தெலுங்கு தேசம் கட்சி |  |
# கொள்ளிடம் (ஊர்)

**கொள்ளிடம்** (*Kollidam*) என்பது தமிழ்நாட்டின், மயிலாடுதுறை மாவட்டத்தில் உள்ள ஒரு ஊராகும். இந்த ஊரை கொள்ளிடம் ஆறு கடந்து செல்வதால் இந்த ஊர் கொள்ளிடம் என்று அதன்பெயரையே பெற்றது. கொள்ளிடம் ஆற்றின் முகத்துவாரத்தில் இருந்து ஏழு மைல் தொலைவில் இந்த ஊர் அமைந்துள்ளது.
# கொள்ளிடம் (ஊர்)

## நிருவாகம்

ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.
# கொள்ளிடம் (ஊர்)

## அமைவிடம்

இந்த ஊரானது மாவட்ட தலைநகரான மயிலாடுதுறையிலிருந்து 31 கிலோமீட்டர் தொலைவில் உள்ளது.
# கொள்ளிடம் (ஊர்)

## பிற தகவல்கள்

கொள்ளிடம் ஊரில் காவல் நிலையம், பத்திரப்பதிவு அலுவலகம், அஞ்சல் அலுவலகம், தொடருந்து நிலையம், பேருந்து நிலையம், மின்வாரிய அலுவலகம், பள்ளிகள், மருத்துவமனைகள் கடைவீதி போன்ற வசதிகள் உள்ளன.
# மகேசு ராவத்து

**மகேசு ராவத்து** (*Mahesh Raut*) என்பவர் மகாராட்டிராவின் கட்சிரோலி நகரத்தில் ஆதிவாசிகளுடன் இணைந்து பணியாற்றும் ஒரு ஆர்வலர் ஆவார். 2018ஆம் ஆண்டு நடைபெற்ற மகாராட்டிர தலித் போராட்டங்கள் வன்முறை வழக்கில் இவர் ஓர் இளைய குற்றவாளியாவார்.
# மகேசு ராவத்து

## வாழ்க்கைக் குறிப்பு

மகாராட்டிராவின் விதர்பா பகுதியில் உள்ள சந்திரபூர் மாவட்டத்தில் உள்ள இலகபூர் கிராமத்தில் ராவத்து பிறந்தார். கட்சிரோலியில் உள்ள நவோதயா பள்ளியில் பள்ளிப் படிப்பை முடித்தார். 2007ஆம் ஆண்டு தொடக்கப்பள்ளி ஆசிரியராக சிறிது காலம் பணியாற்றினார். 2009ஆம் ஆண்டு, சமூகப் பணிகளைப் படிக்க மும்பையில் உள்ள டாடா சமூக அறிவியல் நிறுவனத்தில் சேர்ந்தார். இந்நிறுவனத்தில் பட்டம் பெற்ற பிறகு, ராவத் பிரதமர் கிராமப்புற மேம்பாட்டு உதவித்தொகைக்கு தேர்ந்தெடுக்கப்பட்டார். 2018ஆம் ஆண்டு, இவர் கடுமையான சீழ் புண் உண்டாக்குகிற பெருங்குடல் அழற்சி நோயால் பாதிக்கப்பட்டார். இடைத்தரகர்களின் ஈடுபாடு இல்லாமல் கொரோமண்டல் கருங்காலி இலைகளை நேரடியாக சந்தையில் விற்பனை செய்ய, இப்பகுதியின் ஆதிவாசி சமூகங்களுடன் இணைந்து பிரச்சாரம் செய்துள்ளார். மனித உரிமைகள் தன்னார்வ தொண்டு நிறுவனமான பாரத் இயன் அந்தோலனின் உறுப்பினராகவும் உள்ளார். சூரச்கர் சுரங்கத் திட்டம் உட்பட, காத்சிரோலியில் சுரங்கத் திட்டங்களுக்கு எதிராக அவர் பிரச்சாரம் செய்துள்ளார். தற்போது மகாராட்டிரத்தின் தலோச்சா மத்திய சிறையில் அடைக்கப்பட்டுள்ளார்.
# வை. இரகுராமன்

**வை. இரகுராமன்** (*V. Raghuraman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் நக்கரவந்தான்குடி கிராமத்தினைச் சேர்ந்தவர். சிதம்பரம் இராமசாமி செட்டியா உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1977ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் புவனகிரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இரும்புலியூர்

**இரும்புலியூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் செங்கல்பட்டு (இதற்கு முன்னர் காஞ்சிபுரம்) மாவட்டத்திலுள்ளது.
# இரும்புலியூர்

## அமைவிடம்

இரும்புலியூர், கடல் மட்டத்திலிருந்து சுமார் 33.32 மீ. உயரத்தில், என்ற புவியியல் ஆள்கூறுகள் கொண்டு அமையப் பெற்றுள்ளது.
# இரும்புலியூர்

## அரசியல்

இரும்புலியூர் பகுதியானது, தாம்பரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பெரும்புதூர் மக்களவைத் தொகுதி சார்ந்தது.
# மண்டி பகாவுத்தீன் மாவட்டம்

**மண்டி பகாவுத்தீன் மாவட்டம்** (*Mandi Bahauddin*), பாக்கித்தான் நாட்டில் உள்ள பஞ்சாப் மாகாணத்தின் 41 மாவட்டங்களில் ஒன்றாகும். பஞ்சாபில் வடக்கில் அமைந்த இம்மாவட்டத்தின் நிர்வாகத் தலைமையிடம் மண்டி பகாவுத்தீன் நகரம் ஆகும். மண்டி பகாவுத்தீன் நகரமானது மாகாணத் தலைநகரான லாகூருக்கு வடமேற்கே 240 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்கிழக்கே 256 கிலோமீட்டர் தொலைவிலும் உள்ளது.
# மண்டி பகாவுத்தீன் மாவட்டம்

## மாவட்ட எல்லைகள்

பரப்பளவு கொண்ட இம்மாவட்டத்திற்கு வடக்கே குஜராத் மாவட்டம், கிழக்கில் வசீராபாத் மாவட்டம் மற்றும் ஹபிசாபாத் மாவட்டம், தெற்கில் சர்கோதா மாவட்டம் மற்றும் மேற்கில் ஜீலம் மாவட்டம் எல்லைகளாக உள்ளது.
# மண்டி பகாவுத்தீன் மாவட்டம்

## புவியியல்

இம்மாவட்டம் ஜீலம் ஆறு மற்றும் செனாப் ஆறுகளுக்கு இடையே அமைந்துள்ளது.
# மண்டி பகாவுத்தீன் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 285,989 குடியிருப்புகள் கொண்ட மாவட்ட மக்கள் தொகை 1,829,486 ஆகும். பாலின விகிதம் 100 பெண்களுக்கு 100.54 ஆண்கள் வீதம் உள்ளனர். சராசரி எழுத்தறிவு 70.27% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 457,547 (25.01%) ஆக உள்ளனர்.நகர்புறங்களில் 346,141 (18.92%) மக்கள் வாழ்கின்றனர்..
# மண்டி பகாவுத்தீன் மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் பஞ்சாபி மொழியை 93.2% மக்களும், உருது மொழியை 4.57% மக்களும், பஷ்தூ மொழியை 1.77% மக்களும் தாய் மொழியாகப் பேசுகின்றனர்.
# மண்டி பகாவுத்தீன் மாவட்டம்

## தட்ப வெப்பம்

இம்மாவட்டத்தின் கோடைக்காலத்தில் அதிக வெப்பமும், குளிர்காலத்தில் கடுங்குளிரும் நிலவுகிறது. கோடைக்கால பகலில் அதிகபட்ச வெப்பம் அளவிற்கும், குளிர்கால வெப்பம் .வரையும் இருக்கும். ஆண்டின் சராசரி மழைப்பொழிவு ஆகும்.
# மண்டி பகாவுத்தீன் மாவட்டம்

## மாவட்ட நிர்வாகம்

இம்மாவட்டம் 3 வருவாய் வட்டங்களையும், 80 ஒன்றியக் குழுக்களையும் கொண்டது.
| 1 | மண்டி பகாவுத்தீன் வட்டம் | 759 | 764,532 | 1,007.29 | 72.69% | 30 |  |
| --- | --- | --- | --- | --- | --- | --- | --- |
| 2 | மலக்வால் வட்டம் | 759 | 429,303 | 565.62 | 66.28% | 20 |  |
| 3 | பாலியா வட்டம் | 1,155 | 635,651 | 550.35 | 70.11% | 30 | } |
மாகாணத்தின் 41 மாவட்டங்கள்]]
# யாமினி (தொலைக்காட்சித் தொடர்)

**யாமினி ** என்பது சன் தொலைக்காட்சியில் திசம்பர் 15, 2025 திங்கள் முதல் சனிக்கிழமை வரை இரவு 7:30 மணிக்கு ஒளிபரப்பட்ட தொலைக்காட்சி நாடகத் தொடர் ஆகும். இந்த தொடரை சன் என்டர்டெயின்மெண்ட் மற்றும் மீடியா மொகல் புரொடக்ஷன்ஸ் இணைத்து தயாரிக்க,ஜிஷ்ணு மேனன்,ரேஷ்மா முரளிதரன், எம். ராமச்சந்திரன், எம். ராமச்சந்திரன், சாய் பிரியங்கா ரூத் போன்ற பலர் நடித்துள்ளார்கள்.<ref></ref
# வசீராபாத் மாவட்டம்

**வசீராபாத் மாவட்டம்** (*Wazirabad District*), பாக்கித்தான் நாட்டில் உள்ள பஞ்சாப் மாகாணத்தின் 41 மாவட்டங்களில் ஒன்றாகும். பஞ்சாபின் வடக்கில் அமைந்த இம்மாவட்டத்தின் நிர்வாகத் தலைமையிடம் வசீராபாத் நகரம் ஆகும். வசீராபாத் நகரமானது, பஞ்சாப் மாகாணத் தலைநகரான லாகூருக்கு தெற்கே 149 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்கிழக்கே 192 கிலோமீட்டர் தொலைவிலும் உள்ளது.
# வசீராபாத் மாவட்டம்

## மாவட்ட எல்லைகள்

வசீராபாத் மாவட்டத்தின் வடகிழக்கில் சியால்கோட் மாவட்டம், வடமேற்கில் குஜராத் மாவட்டம், தென்கிழக்கில் குஜ்ரன்வாலா மாவட்டம், தெற்கில் ஹபிசாபாத் மாவட்டம் மற்றும் மேற்கில் மண்டி பகாவுத்தீன் மாவட்டம் எல்லைகளாக உள்ளது.
# வசீராபாத் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 142,381 குடியிருப்புகள் கொண்ட மாவட்ட மக்கள் தொகை 993,412 ஆகும். பாலின விகிதம் 100 பெண்களுக்கு ஆண்கள் 100.19 வீதம் உள்ளனர். சராசரி எழுத்தறிவு 77.39% ஆகும்.இதன் மக்கள் தொகையில் 10 வயதிற்குட்பட்ட குழந்தைகள் 271,868 (27.37%) ஆக உள்ளனர். நகர்புறங்களில் 369,009 (37.15%) வாழ்கின்றனர்.
# வசீராபாத் மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் பஞ்சாபி மொழி 94.06% மக்களும், உருது மொழியை 4.72% மக்களும் மற்றும் பிற மொழிகளை 1.22% மக்களும் தாய் மொழியாகப் பேசுகின்றனர்
# வசீராபாத் மாவட்டம்

## மக்கள் தொகை பரம்பல்

### சமயங்கள்

இம்மாவாட்டத்தில் இசுலாம் 96.39%, கிறித்துவம் 3.52% மற்றும் பிற சமயங்களை 0.09% மக்கள் பின்பற்றுகின்றனர்
# வசீராபாத் மாவட்டம்

## மாவட்ட நிர்வாகம்

இம்மாவட்டம் 2 வருவாய் வட்டங்களைக் கொண்டது.  
| வசீராபாத் வட்டம் | 1,196 | 993,412 | 830.61 | 77.39% | ... |  |
| --- | --- | --- | --- | --- | --- | --- |
| அலிப்பூர் சத்தா வட்டம் | ... | ... | ... | ... | ... | } |
மாகாணத்தின் 41 மாவட்டங்கள்]]
# பாக்பட்டான் மாவட்டம்

**பாக்பட்டான் மாவட்டம்** (*Pakpattan District*), பாக்கித்தான் நாட்டில் உள்ள பஞ்சாப் மாகாணத்தின் 41 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் பாக்பட்டான் நகரம் ஆகும். இந்நகரமானது பஞ்சாப் மாகாணத் தலைநகரான லாகூருக்கு தென்மேற்கே 194 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 469 கிலோமீட்டர் தொலைவிலும் உள்ளது.
# பாக்பட்டான் மாவட்டம்

## மாவட்ட எல்லைகள்

பாக்பட்டான் மாவட்டத்தின் வடக்கில் ஒகரா மாவட்டம், கிழக்கில் பகவல்நகர் மாவட்டம், தெற்கில் வெகாரி மாவட்டம் மற்றும் மேற்கில் சாகிவால் மாவட்டம் எல்லைகளாக உள்ளது.
# பாக்பட்டான் மாவட்டம்

## மக்கள் தொகை பரம்பல்

2023 பாக்கித்தான் மக்கள்தொகை கணக்கெடுப்பின்படி 344,546 குடியிருப்புகள் கொண்ட இம்மாவட்ட மக்கள் தொகை 2,136,170 ஆகும். பாலின விகிதம் 100 பெண்களுக்கு ஆண்கள் 103.30 வீதம் உள்ளனர். சராசரி எழுத்தறிவு 57.13% ஆகும்.இதன் மக்கள் தொகையில் 613,557 (28.73%) பேர் 10 வயதிற்குட்பட்ட குழந்தைகள் ஆவர்.நகர்புறங்களில் 472,575 (22.12%) மக்கள் வாழ்கின்றனர்.
# பாக்பட்டான் மாவட்டம்

## மக்கள் தொகை பரம்பல்

### மொழிகள்

இம்மாவட்டத்தில் பஞ்சாபி மொழியை 95.42% மக்களும், உருது மொழியை 3.50% மக்களும் தாய் மொழியாகப் பேசுகின்றனர்.
# பாக்பட்டான் மாவட்டம்

## மாவட்ட நிர்வாகம்

மாகாணத்தின் 41 மாவட்டங்கள்]]
இம்மாவட்டம் 3 வருவாய் வட்டங்களையும், 63 ஒன்றியக் குழுக்களையும் கொண்டுள்ளது.
| ஆரீப் வாலா வட்டம் | 1,641 | 1,999,278 | 805.22 | 58.24% | 33 |  |
| --- | --- | --- | --- | --- | --- | --- |
| பாக்பட்டான் வட்டம் | 1,483 | 1,136,892 | 766.62 | 56.11% | 30 |  |
| கபோலா வட்டம் | 483 | 136,892 | 766.62 | 56.11% | 23 | } |
# பிருந்தா சேது

**பிருந்தாசேது** (*Brindha Sethu*)(பிறப்பு - நவம்பர் 2, 1976) என்பவர் இந்திய கவிஞரும் எழுத்தாளரும் திரைக்கதை ஆசிரியரும் ஆவார். இவரின் கவிதைத் தொகுப்புகள் **சே. பிருந்தா** என்ற பெயரில் வெளிவந்துள்ளன.
# பிருந்தா சேது

## இளமைக் காலம்

பிருந்தாவின் சொந்த ஊர் மதுரை மாவட்டத்திலுள்ள மேலூர் ஆகும். இவர் 1976ஆம் வருடம் நவம்பர் 2ஆம் தேதி சேதுராமலிங்கம், கற்பகம் இணையருக்கு மகளாகப் பிறந்தார். இந்தி இலக்கியத்தில் முதுகலைப் பட்டம் பெற்ற பிருந்தா, தற்போது ஒரு தனியார் நிறுவனத்தில் முக்கிய பொறுப்பில் இருக்கிறார். இவரின் முதல் கவிதை (1995) கணையாழி இதழில் வெளியானது.
# பிருந்தா சேது

## எழுத்துப் பணி

பிருந்தாவின் முதல் கவிதைத் தொகுப்பான ‘மழை பற்றிய பகிர்தல்கள்’ நூல் 1999-ல் பூங்குயில் பதிப்பகத்தால் வெளியிடப்பட்டது. இந்த நூல் தேவமகள் இலக்கிய விருதைப் பெற்றது. இதன் பிறகு இவரின் இரண்டாவது கவிதைத் தொகுப்பான ‘வீடு முழுக்க வானம்’ 2009இல் காலச்சுவடு பதிப்பகத்தால் வெளியிடப்பட்டது.  
மேலும் இவரின் மூன்றாவது கவிதைத் தொகுப்பான ‘மகளுக்குச் சொன்ன கதை’ 2014ஆம் ஆண்டிற்கான எஸ் ஆர் வி ஸ்கூலின் படைப்பூக்க விருதை வென்றது. இவர், செருமன்வாழ் எழுத்தாளர்/ மொழிபெயர்ப்பாளர் பிரசாந்தி சேகரத்துடன் இணைந்து 'அடிசில்’ (2017) தமிழ் இலக்கிய நாட்காட்டியின் ‘ஆய்வு மற்றும் உருவாக்கம்’ செய்துள்ளார்.  
இவரின் 'கதவு திறந்ததும் கடல் – ஓர் ஒற்றைப் பெற்றோரின் தன் அனுபவக் கட்டுரைகளின் தொகுப்பாக வெளிவந்துள்ளது. இந்நூல் 2022ஆம் ஆண்டிற்கான தமிழ் வளர்ச்சி கழகத்தின் ‘மகளிர் இலக்கியம்’ எனும் வகைப்பாட்டில் பரிசுப் பெற்றது.  
2024ஆம் வருடம் ‘எங்கிருந்தோம், இங்குவந்தோம்’ எனும் முன்னோர் பெண்களின் வரலாற்றைச் சொல்லும் நூலைத் தொகுத்துள்ளார். இதே வருடம் ‘மூன்றாவது கதவு’ இவரின் சிறுகதைத் தொகுப்பு ஒன்றும் வெளியானது.  
சாகித்ய அகாதமி வெளியீடான ‘Indian Literature (2009, Book No. 254) என்ற புத்தகத்தில் இவரது கவிதைகள் மொழிபெயர்க்கப்பட்டுள்ளன.  
2018ஆம் ஆண்டு சாகியத்ய அகாதமி வெளியிட்ட ‘கனவு விடியும்’ (பெண் கவிகளின் கவிதைகள்) தொகுப்பிலும் இவரது கவிதைகள் பதிப்பிக்கப்பட்டுள்ளன.  
இவரின் கவிதைகள் ஆங்கிலத்திலும், மலையாளத்திலும் மொழிபெயர்க்கப்பட்டுள்ளன. மேலும் இவரது கவிதைகள், கதைகள் ஆனந்த விகடன், குங்குமம் போன்ற பிரபல தமிழ் இதழ்களிலும் வெளியிடப்பட்டுள்ளன.
# பிருந்தா சேது

## திரைப் பணி

கீதா இளங்கோவன் இயக்கிய சாதிகள் இருக்கேடி பாப்பா 1, 2, 3, & 4 ஆவணப்படங்களில் இவர் உதவி இயக்குநராகப் பணிபுரிந்துள்ளார்.  
‘அருவி முதல் அயலி வரை’ என்ற திரை விமர்சனக் கட்டுரைகளையும் இவர் எழுதியுள்ளார். இயக்குநர் குட்டி ரேவதியுடன் இணைந்து ஒரு படம் மற்றும் சில இயக்குநர்களுடன் சேர்ந்து திரைக்கதை எழுதியிருக்கிறார். சன் தொலைக்காட்சியில் ஒளிபரப்பான ‘சுந்தரி’ தொலைக்காட்சி தொடரின் மூலக் கதையை வடிவமைத்துள்ளார்.  
‘Lifescapes – Interviews with contemporary Women writers from Tamilnadu’ என்ற நூலில் இவருடைய முழுமையான நேர்காணல் வெளியானது. கனிமொழி, தாமரை, தமிழச்சி பாண்டியன் என 14 பெண் கவிஞர்கள் பற்றி சூரியசந்திரன் அவர்கள் எழுதிய ‘அறையின் இருளில் காடு மணத்துக் கிடந்தது’ நூலிலும் பிருந்தாவின் எழுத்தும் வாழ்க்கை அனுபவங்களும் பதிவு செய்யப்பட்டுள்ளன.  
இவர் மணமுறிவிற்குப் பிறகு தற்காப்புக் கலை பயின்று பிளாக் பெல்ட் பெற்றார்.
# பிருந்தா சேது

## படைப்புகள்

#### கவிதை தொகுப்பு

- மழைபற்றியபகிர்தல்கள் (1995)
- வீடு முழுக்க வானம் (2009)
- மகளுக்குச் சொன்ன கதை (2014)
- நீயுறை மனது (2022)
# பிருந்தா சேது

## படைப்புகள்

#### அபுனைவு நூல்கள்

ஹெர்ஸ்டோரீஸ் வெளியீடாக வந்தவை:  
- 'கதவு திறந்ததும் கடல்' (ஓர் ஒற்றைப் பெற்றோரின் தன் அனுபவங்கள்) (மறு வெளியீடு) (2022)
- 'கேளடா மானிடவா' (குழந்தை வளர்ப்பும் பெற்றோரும்) கட்டுரைத் தொகுப்பு (2021)
- 'அப்புறம் என்பது எப்போதும் இல்லை' (இக்கணத்தில் வாழ்தல்) (2023)
- ‘கடல்’ குறுநாவல் (2023)
- 'வாழ்க்கை வாழ்வதற்கே' (தன்னேசிப்பும் தன்னறிதலும்) கட்டுரைத் தொகுதி (2023)
- ‘அருவி முதல் அயலி வரை’ சினிமா விமர்சனக் கட்டுரைகள் (2023)
- ‘எங்கிருந்தோம், இங்கு வந்தோம்’ (முன்னோர் பெண்களின் வரலாறு) தொகுப்பு நூல் (2024)
# பிருந்தா சேது

## படைப்புகள்

#### புனைவு நூல்கள்

- மூன்றாவது கதவு (சிறுகதைத் தொகுப்பு) (2024)
# விருதுகள்

- தேவமகள் இலக்கிய விருது 2002
- எஸ். ஆர். வியின் படைப்பூக்க விருது 2014
- கதவு திறந்தது கடல் நூல் - தமிழ் வளர்ச்சிதுறை விருது 2022
# கொழும்பு மாநகர சபை

**கொழும்பு மாநகர சபை** (*Colombo Municipal Council*, CMC) இலங்கையின் பெரிய நகரமும், முக்கிய வணிக மையமுமான கொழும்பு மாநகரை நிர்வாகம் செய்துவரும் மாநகராட்சி சபை ஆகும். கொழும்பு பிரதேச செயலாளர் பிரிவு, திம்பிரிகஸ்யாய பிரதேச செயலாளர் பிரிவு ஆகிய பிரதேச செயலாளர் பிரிவுகளுக்குள் அடங்கும் பகுதிகள் இந்த மாநகரசபையின் ஆட்சிக்கு உட்பட்ட பகுதிகளாகும். இது 47 வட்டாரங்களாகப் பிரிக்கப்பட்டுள்ளது. முன்னர் ஒவ்வொரு வட்டாரத்துக்கும் தனித்தனியாகப் பிரதிநிதிகள் தேர்தல் மூலம் தெரிவுசெய்யப்பட்டனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, மொழும்பு மாநகரசபைக்கு 66 உறுப்பினர்கள் வட்டாரங்களில் இருந்து நேரடியாகவும், 51 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 117 உறுப்பினர்கள் தேர்ந்தெடுக்கப்படுகின்றனர். கொழும்பு உள்ளூராட்சி சபை 1865 இல் உருவாக்கப்பட்டது, முதல் தடவையாக 1866 இல் கூடியது. இது அதன் பெரும்பாலான அதிகாரங்களை *1947 ஆம் ஆண்டின் 29 ஆம் எண் நகராட்சி மன்ற ஆணையிலிருந்து* பெறுகிறது.  
இது இலங்கையின் மிகப் பழமையானதும், மிகப்பெரிய உள்ளூர் அரசாங்க அதிகாரசபையுமாகும். இது 600,000 க்கும் மேற்பட்ட மக்கள்தொகையைக் கொண்டுள்ளது (2001 நிலவரப்படி). இது 12,000 இற்கும் மேற்பட்ட ஊழியர்களைக் கொண்ட நாட்டின் மிகப்பெரிய நிறுவனங்களில் ஒன்றாகும். 2011-12 மக்கள்தொகைக் கணக்கெடுப்பின்படி, கொழும்பு மாநகரசபையின் எல்லைக்குள் வாழும் மக்கள் தொகை 555,031 ஆகும்.
# கொழும்பு மாநகர சபை

## அரசியல்

50 ஆண்டுகளுக்கும் மேலாக, கொழும்பு நகரம் வலதுசாரி சார்புடைய ஐக்கிய தேசியக் கட்சியின் (ஐதேக) ஆதிக்கத்தில் இருந்தது, அதன் வணிக நட்புக் கொள்கைகள் கொழும்பு மக்களுடன் ஒத்துப்போயின. 1947 இல் கட்சி உருவாக்கப்பட்டதிலிருந்து, இரண்டு சிறிய விதிவிலக்குகளைத் தவிர, முதல்வர் பதவியில் பெரும்பான்மையாக ஐக்கிய தேசியக் கட்சி இருந்தது. 1954 இல், திரொட்சுகிய-சார்பான லங்கா சமசமாஜக் கட்சியிடம் நகராட்சித் தேர்தலில் ஐதேக தோல்வியடைந்தது, என். எம். பெரேரா கொழும்பு முதல்வராகத் தேர்ந்தெடுக்கப்பட்டார். கொழும்பு மாநகர சபையைத் தவிர, ஒன்பது கிராம சபைகள் மற்றும் மூன்று நகர சபைகள் உட்படப் பல உள்ளாட்சித் தேர்தல்களில் லசசக வெற்றி பெற்றது. 2006 இல், 2006 மாநகர சபைத் தேர்தலுக்கான ஐதேக வேட்புமனு பட்டியல் நிராகரிக்கப்பட்டது, ஐதேக ஆதரித்த ஒரு சுயேச்சைக் குழு தேர்தலில் வெற்றி பெற்றது. உவைஸ் முகமது இம்தியாஸ் கொழும்பின் முதல்வராகத் தேர்ந்தெடுக்கப்பட்டார். கொழும்பின் முதல் பெண் முதல்வராக ரோசி சேனாநாயக்க, 2018 இல் ஐக்கிய தேசியக் கட்சியைப் பிரதிநிதித்துவப்படுத்தி தேர்ந்தெடுக்கப்பட்டார்.
# கொழும்பு மாநகர சபை

## வட்டாரங்கள்

26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள கொழும்பு மாநகர சபையின் ஆளுகைப் பிரதேசம் 47 வட்டாரங்களாகப் பிரிக்கப்பட்டுள்ளது. இவற்றில் இரண்டு 3-உறுப்பினர் வட்டாரங்களும், 12 2-உறுப்பினர் வட்டாரங்களும், மீதி 32 1-உறுப்பினர் வட்டாரங்களும் ஆகும்.  
1. சம்மன்திரணபுர
1. மட்டக்குளி
1. முகத்துவாரம் (2 உறுப்பினர்கள்)
1. மகவத்தை (3 உறுப்பினர்கள்)
1. அளுத்மாவத்தை (2 உறுப்பினர்கள்)
1. லுனுபொக்குண (2 உறுப்பினர்கள்)
1. கொட்டாஞ்சேனை மேற்கு
1. கொட்டாஞ்சேனை கிழக்கு
1. புளுமென்டால் (2 உறுப்பினர்கள்)
1. பாலத்துறை வடக்கு
1. நவகம்புர
1. தெமட்டகொடை (3 உறுப்பினர்கள்)
1. மாளிகாவத்தை கிழக்கு
1. பாலத்துறை தெற்கு (2 உறுப்பினர்கள்)
1. கேத்தாராமய
1. நியூபசார்
1. மசங்கஸ் வீதி
1. ஜிந்துப்பிட்டி
1. கொச்சிக்கடை
1. கோட்டை
1. கொச்சிக்கடை தெற்கு
1. புதுக்கடை மேற்கு
1. புதுக்கடை கிழக்கு
1. வாழைத்தோட்டம்
1. பஞ்சிக்காவத்தை
1. மாளிகாவத்தை மேற்கு
1. மருதானை (2 உறுப்பினர்கள்)
1. குப்பியாவத்தை கிழக்கு
1. வனாத்தமுல்லை (2 உறுப்பினர்கள்)
1. பொரளை வடக்கு (2 உறுப்பினர்கள்)
1. குப்பியாவத்தை மேற்கு
1. உணுப்பிட்டி
1. வேக்கந்தை
1. கொள்ளுப்பிட்டி
1. பம்பலப்பிட்டி
1. கறுவாத்தோட்டம்
1. பொரளை தெற்கு
1. கோத்தமிபுர
1. நாராகேன்பிட்டி
1. திம்பிரிகசுயாய (2 உறுப்பினர்கள்)
1. ஹவ்லொக் டவுன் (2 உறுப்பினர்கள்)
1. கிருல (2 உறுப்பினர்கள்)
1. கிருலப்பனை (2 உறுப்பினர்கள்)
1. பாமன்கடை கிழக்கு
1. பாமன்கடை மேற்கு
1. வெள்ளவத்தை வடக்கு (2 உறுப்பினர்கள்)
1. வெள்ளவத்தை தெற்கு
# கொழும்பு மாநகர சபை

## தேர்தல் முடிவுகள்

### 2002 உள்ளூராட்சித் தேர்தல்

20 மே 2002 உள்ளூராட்சித் தேர்தல் முடிவுகள்:  
| &nbsp; | ஐக்கிய தேசியக் கட்சி | 136,845 | 57.83% | **32** |
| --- | --- | --- | --- | --- |
| &nbsp; | மக்கள் கூட்டணி | 38,002 | 16.06% | **8** |
| &nbsp; | சிறீலங்கா முஸ்லிம் காங்கிரசு | 26,315 | 11.12% | **6** |
| &nbsp; | சனநாயகத் தொழிலாளர் காங்கிரசு | 13,147 | 5.56% | **3** |
| &nbsp; | மக்கள் விடுதலை முன்னணி | 9,967 | 4.21% | **2** |
| &nbsp; | சுயேச்சைக் குழு 2 | 4,298 | 1.82% | **1** |
| &nbsp; | சிகல உறுமய | 2,836 | 1.20% | **1** |
| &nbsp; | முசுலிம் ஐக்கிய விடுதலை முன்னணி | 1,905 | 0.81% | 0 |
| &nbsp; | புதிய இடது முன்னணி | 1,724 | 0.73% | 0 |
| &nbsp; | ஐக்கிய சோசலிசக் கட்சி | 1,018 | 0.43% | 0 |
| &nbsp; | சுயேச்சைக் குழு 1 | 282 | 0.12% | 0 |
| &nbsp; | இலங்கை முஸ்லிம் கட்சி | 245 | 0.10% | 0 |
| &nbsp; | சுயேச்சைக் குழு 3 | 30 | 0.01% | 0 |
| - |  |  |  |  |
| **செல்லுபடியான வாக்குகள்** | **236,614** | **95.61%** | **53** |  |
| நிராகரிக்கப்பட்ட வாக்குகள் | 10,862 | 4.39% |  |  |
| அளிக்கப்பட்ட மொத்த வாக்குகள் | 247,476 | 59.45% |  |  |
| பதிவு செய்யப்பட்ட வாக்காளர்கள் | 416,276 |  |  |  |
| வாக்குவீதம் | 59.45% | } |  |  |